rejauldu/bengali-wikipedia huggingface dataset:
উহান থ্রি টাউনস ফুটবল ক্লাব () হল একটি পেশাদার ফুটবল ক্লাব যেটি বর্তমানে চাইনিজ ফুটবল অ্যাসোসিয়েশন (সিএফএ) এর লাইসেন্সের অধীনে চাইনিজ সুপার লিগে অংশগ্রহণ করে। ক্লাবটি উহান, হুপেইতে অবস্থিত এবং তাদের হোম স্টেডিয়াম হল উহান স্পোর্টস সেন্টার, যেখানে বসার ক্ষমতা ৫৪,০০০।   সাফল্য   চাইনিজ সুপার লিগ  চ্যাম্পিয়ন (১): ২০২২  চাইনিজ এফএ সুপার কাপ  চ্যাম্পিয়ন (১): ২০২৩  চায়না লিগ ওয়ান  চ্যাম্পিয়ন (১): ২০২১  চায়না লিগ টু  চ্যাম্পিয়ন (১): ২০২০   তথ্যসূত্র    বহিঃসংযোগ   অফিসিয়াল ওয়েবসাইট    বিষয়শ্রেণী:চীনের ফুটবল ক্লাব বিষয়শ্রেণী:২০১৩-এ প্রতিষ্ঠিত ফুটবল ক্লাব বিষয়শ্রেণী:২০১৩-এ চীনে প্রতিষ্ঠিত
মদনকামরাজ কথা দক্ষিণ ভারতীয় লোককাহিনীর একটি সংগ্রহ। এর অনুরূপ নামে বেশ কয়েকটি ধরন আছে, যেমন তামিল ভাষায় মদনাকামারাজান কাথাই এবং তেলুগুতে মাদানা কামারাজু কাথালু ।  এটি দক্ষিণ ভারতে বলা গল্প সংগ্রহ নিয়ে তৈরি, যার কিছু কিছু শ্রীলঙ্কায়ও পাওয়া যায়।  ফ্রেম স্টোরি, অনেকটা আরব্য রজনীর মতো, সময় লাভের জন্য গল্পের বর্ণনা জড়িত। রাজকুমার মদনকামরাজ দুইটি নারীর প্রেমে পড়েন যাকে তিনি একটি চিত্রকর্মে দেখেন। তিনি তার বন্ধু, একজন মন্ত্রীর ছেলেকে নির্দেশ দেন, তাদের দুজনকেই খুঁজে বের করে তার কাছে নিয়ে আসতে, তারপর সে একজনকে বেছে নিয়ে বিয়ে করবেন এবং মন্ত্রী অন্যজনকে বিয়ে করতে পারবেন। বন্ধুটি চলে যায়, দুই নারীকে খুঁজে পায় এবং তাদের বাড়িতে নিয়ে আসতে শুরু করে। যেহেতু তিনি জানেন না যে তাদের মধ্যে কে তার স্ত্রী হবেন, তাই তিনি সংগ্রহটি লেখা বেশ কয়েকটি গল্প বর্ণনা করতে থাকেন যেগুলো তাকে তাদেরকে তার কাছ থেকে দূরে রাখতে সক্ষম করে।  তামিল সংস্করণটি ১৮৪৮ এবং ১৮৫৫ সালে প্রকাশিত হয়েছিল এবং ১৮৮৬ সালে এস এম নাটেসা শাস্ত্রী "দ্রাবিড়ীয় রাত" হিসেবে অনুবাদ করেছিলেন। অনুবাদে মোট বারোটি গল্প রয়েছে।  লোককাহিনীর সংকলন হিসেবে এটি গুরুত্বপূর্ণ হলেও তামিল সাহিত্য সংস্কৃতিতে এর তেমন প্রভাব পড়েনি। ১৯৪১ সালের মদনকামরাজন চলচ্চিত্রটি ব্যাপকভাবে এই কাজের উপর ভিত্তি করে তৈরি হয়েছিল।   তথ্যসূত্র    বহিঃসংযোগ      বিষয়শ্রেণী:১৯শ শতাব্দীর ভারতীয় বই বিষয়শ্রেণী:ভারতীয় কিংবদন্তি বিষয়শ্রেণী:ভারতীয় সাহিত্য বিষয়শ্রেণী:ভারতীয় রূপকথা বিষয়শ্রেণী:তামিল সাহিত্য বিষয়শ্রেণী:ভারতীয় লোককাহিনি
হোয়াকিন আলেহান্দ্রো মোক্সিকা চাপা (, ; জন্ম: ২৭ জানুয়ারি ২০০৬; হোয়াকিন মোক্সিকা নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেইয়ের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০২২ সালে, মোক্সিকা মেক্সিকো অনূর্ধ্ব-১৭ দলের হয়ে মেক্সিকোর বয়সভিত্তিক পর্যায়ে অভিষেক করেছেন।  প্রারম্ভিক জীবন হোয়াকিন আলেহান্দ্রো মোক্সিকা চাপা ২০০৬ সালের ২৭শে জানুয়ারি তারিখে মেক্সিকোর মোন্তেররেইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মোক্সিকা মেক্সিকো অনূর্ধ্ব-১৭ দলের হয়ে খেলার মাধ্যমে মেক্সিকোর প্রতিনিধিত্ব করেছেন। ২০২২ সালের ১৩ই ডিসেম্বর তারিখে তিনি  মেক্সিকো অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।  তথ্যসূত্র  বহিঃসংযোগ               বিষয়শ্রেণী:২০০৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ফুটবল ক্লাব মোন্তেররেইয়ের খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:মেক্সিকোর আন্তর্জাতিক যুব ফুটবলার বিষয়শ্রেণী:মেক্সিকোর অনূর্ধ্ব-১৭ আন্তর্জাতিক ফুটবলার
তিরুপল্লান্তু (তামিল : திருப்பல்லாண்டு, রোমান : Tirupaḷḷāṇṭu) বা 'পালান্ডু'  হলো হিন্দু দেবতা বিষ্ণুকে নিবেদিত একটি তামিল আশীর্বাদসূচক স্তোত্র । আলবরদের মধ্যযুগীয় ভক্তিমূলক স্তবের সংকলন  নালায়ীরা দিব্য প্রবন্ধমের এটি প্রথম স্তোত্র ।  পেরুমল তিরুমলির মতো  সাহিত্য-সংকলনের অন্যান্য রচনায় এর উল্লেখ করা হয়েছে ।  এই স্তোত্রটি সাধারণত প্রভাত সময়ে শ্রীবৈষ্ণব সম্প্রদায়ের মন্দিরগুলিতে পাঠ করা হয় ।   ব্যুৎপত্তি তিরু হল একটি তামিল শব্দ যার অর্থ পবিত্রতা, 'পল্লান্তু' শব্দের অর্থ 'বহু বছর'।  কিংবদন্তি এই স্তোত্রটির রচনা সম্পর্কে একটি শ্রীবৈষ্ণব কিংবদন্তি বিদ্যমান। পেরিয়ালবরকে একবার পান্ড্য রাজা ধর্মীয় বিতর্কে অংশগ্রহণের জন্য আমন্ত্রণ জানান । কবি-সাধক এই অনুষ্ঠানে বেশ কয়েকজন জৈন পণ্ডিতকে পরাজিত করতে সক্ষম হন, যা তাকে রাজার প্রশংসা অর্জন করতে সাহায্য করে। রাজা তাকে একটি শোভাযাত্রার মাধ্যমে সম্মানিত করেন, যেখানে তাকে একটি হাতির পিঠে বসিয়ে রাজধানী প্রদক্ষিণ করা হয়েছিল। ভক্তের প্রতি সন্তুষ্ট  হয়ে বিষ্ণু স্বয়ং তাঁর গরুড় বাহনে উপবিষ্ট হয়ে তাঁর সাথে দেখা করার জন্য পৃথিবীতে অবতরণ করেন । দেবতার উপস্থিতি প্রত্যক্ষ করে পেরিয়ালবর তাকে তিরুপল্লান্টু স্বব দ্বারা মহিমান্বিত করেছিলেন , এবং, সুরক্ষা ও দীর্ঘায়ু কামনা করেছিলেন।   স্তব তিরুপল্লান্তুতে বারোটি শ্লোক রয়েছে । কবি এই রচনায় বিষ্ণুর গুণাবলীর প্রশংসা করেছেন, যেমন :  অনুবাদ শ্রীরাম ভারতীর নালায়ীরা দিব্য প্রবন্ধম স্তোত্রটির একটি গদ্য অনুবাদের বৈশিষ্ট্য রয়েছে , যার নাম 'দ্য সেক্রেড বুক অফ ফোর থাউজেন্ড' ।  কামিল জেভেলিবিল তার তামিল সাহিত্য শিরোনামের বইতে জেএসএম হুপারের স্তবটির একটি কাব্যিক অনুবাদ তুলে ধরেছেন ।  গদ্য অনুবাদ (শ্রীরাম ভারতী) বহু বছর, বহু সহস্র বছর, ও শত সহস্র বছর, শক্তিশালী গদা তোমার হাতে রয়েছে, হে রত্নরঙের প্রভু! তোমার  রক্তিম পাদপদ্ম আমাদের আশ্রয়। বহু বহু সহস্র বছর; আপনার  বুকে সেই শ্রী দেবী বিশ্রামরত  , বহু বহু সহস্র বছর; আপনার ডান হাতে শোভা পাচ্ছে দুষ্কৃতিবিনাশী জ্বলন্ত চক্র , বহু বহু সহস্র বছর যুদ্ধক্ষেত্রে বিরাজ করে পাঞ্চজন্য শঙ্খ।  কাব্যিক অনুবাদ (জেএসএম হুপার) শ্রদ্ধা তোমার প্রতি, হে পরাক্রমশালী, যিনি জয় করেছেন মল্লবীরদের, তুমি গৌরবময় কৌস্তুভ মণি পছন্দ করো! অসীম সৌন্দর্য  তোমার সহস্র কোটি বছর অনন্তকাল ধরে! কোন বিঘ্ন না আসুক তোমার দাসদের! ধন্য সেই দেবী যিনি বাস করেন আপনার দীপ্তিশালী ডান পাশে! তোমার শক্তিশালী ডান হাতে গৌরবময় চক্র অসুরদের বধ করে! যুদ্ধে ধ্বনিত হয় পাঞ্চজন্য শঙ্খ!   আরও দেখুন   পেরিয়ালবর তিরুমোলি  তিরুপ্পবাই  তিরুপল্লিয়েলুচি   তথ্যসূত্র   বিষয়শ্রেণী:নালায়ীরা দিব্য প্রবন্ধ বিষয়শ্রেণী:তামিল হিন্দু সাহিত্য বিষয়শ্রেণী:বৈষ্ণব পুঁথি
thumb|সন্ধ্যায় নলহাটির আকাশের দৃশ্য।  নলহাটি হল ভারতের পশ্চিমবঙ্গ রাজ্যের বীরভূম জেলার একটি শহর ও পুরসভা। শহরটি পশ্চিমবঙ্গ-ঝাড়খণ্ডের সীমানার কাছে অবস্থিত। হিন্দু পুরাণ অনুসারে, দেবী সতীর গলার নলি এখানে পড়েছিল। সেই থেকেই এই শহরের নাম নলহাটি। এই শহরের নলহাটেশ্বরী মন্দির হিন্দুদের একটি বিখ্যাত তীর্থ। শহরটি হিন্দুদের ৫১ শক্তিপীঠের অন্যতম।  নলহাটি জংশন রেল স্টেশনে আজিমগঞ্জ লাইন পূর্ব রেলের পুরনো সাহেবগঞ্জ লুপের সঙ্গে যুক্ত হয়েছে। বীরভূম জেলার রামপুরহাট মহকুমার অধীনস্থ নলহাটি থানার অধীনে রয়েছে নলহাটি ১ ও নলহাটি ২ ব্লকদুটি। ২০০০ সালে নলহাটি পুরসভা গঠিত হয়। নলাটেশ্বরী(পার্বতী) মায়ের মন্দির থেকে মাত্র ৭ কিলোমিটার দূরে ঝাড়খণ্ড সীমান্ত লাগোয়া ভবানন্দপুরে "মা চন্দ্রময়ী" এক দর্শনীয় স্থান এখানে শীতকালে অনেকে পিকনিক করতে আসেন  এবং ১০ কিলোমিটার দূরে ব্রাহ্মণী নদীর ওপর বৈধরা ব্যারেজ, বৈধরা পার্ক ও শালবন দর্শনীয় স্থান ও পিকনিক করার মতন জায়গা, শীতকালে এখানে অনেক দূর দূরান্ত থেকে পিকনিক করতে আসেন ।  ভূগোল নলহাটি শহরটি  অক্ষ দ্রাঘিমাংশে অবস্থিত। শহরটি সমুদ্রপৃষ্ঠ থেকে ৪৮ মিটার (১৬০ ফুট) উচ্চতায় অবস্থিত। এটি ছোটোনাগপুর মালভূমিতে অবস্থিত। শহরের মধ্যে একটি ক্ষুদ্রাকায় পাহাড়ের অংশও দেখা যায়। এই পাহাড়ের উপরে মা নলহাটেশ্বরী মন্দির  ও হজরত আনা শহীদ বাবার মাজার শরীফ অবস্থিত। এই অঞ্চলে বীরভূমের মাটির রং বাঁকুড়া ও পুরুলিয়া জেলার মতো লাল। তাই এই অঞ্চলকে “লালমাটির দেশ” বলা হয়। নলহাটি শহরটি পানাগড়—মোরগ্রাম হাইওয়ের উপর অবস্থিত।  দর্শনীয় স্থান নলহাটি পশ্চিমবঙ্গের একটি দর্শনীয় স্থান। বর্তমানে পশ্চিমবঙ্গ সরকার এই অঞ্চলের পর্যটন উন্নয়নের কাজে হাত দিয়েছে।  দূষণমুক্ত হলে এটি একটি স্বাস্থ্যকর স্থান। শহরের মধ্যে একটি ছোটো পাহাড়ের উপর নলহাটেশ্বরী মন্দির ও মাজার শরিফ শহরের প্রধান দর্শনীয় স্থান। শহর থেকে ১৫ কিলোমিটার দূরে বাউটিয়ার কাছে চন্দ্রমণি পাহাড় ও ব্রাহ্মণী নদী বদ্বীপে বৈধারা শালবন একটি দর্শনীয় স্থান।  পাদটীকা  বহিঃসংযোগ    বিষয়শ্রেণী:পশ্চিমবঙ্গের শহর বিষয়শ্রেণী:বীরভূম জেলার শহর ও নগর বিষয়শ্রেণী:সতী পীঠের অবস্থান
এইডাব্লিউ ওয়ার্ল্ড চ্যাম্পিয়নশিপ হলো একটি পেশাদারি কুস্তি খেতাব বা শিরোপা। এই খেতাবটি আমেরিকান ভিত্তিক পেশাদারি কুস্তি সংস্থা অল এলিট রেসলিং (এইডাব্লিউ) তৈরি করেছে। এটি মে ২৫, ২০১৯ সালে এইডাব্লিউ ডাবল অর নাথিং এ অবমুক্ত করা হয়, তাছাড়া এটিকে এইডাব্লিউ এর সর্বোচ্চ চ্যাম্পিয়নশিপ হিসেবে ঘোষণা করা হয়। ক্রিস জেরিকো চ্যাম্পিয়নশিপটি সর্বোপ্রথম জেতার সম্মান লাভ করেন। বর্তমানে স্টিফন স্ট্রিকল্যান্ড চ্যাম্পিয়নশিপটি বহন করছেন।   ইতিহাস  থাম্ব|180px|ডান|উদ্ভোধনি চ্যাম্পিয়ন ক্রিস জেরিকো|alt= জানুয়ারি ১, ২০১৯ সালে পেশাদারি কুস্তি সংস্থা অল এলিট রেসলিং (এইডাব্লিউ) প্রতিষ্ঠিত হয় এবং তাদের উদ্ভোধনি অনুষ্ঠানের আয়োজন করেন। মে ২২ তারিখে এইডাব্লিউ তাদের অফিশিয়াল ইউটিউব চ্যানেলে চ্যাম্পিয়নশিপটির এক ঝলক প্রকাশ করেন।  এইডাব্লিউ এর পেপারভিউ ডাবল অর নাথিং এর কিছুদিন পর তাদের টিভি শো অল আউট এ চ্যাম্পিয়নশিপটির উদ্ভোধনি অনুষ্ঠানের আয়োজন করেন। ম্যাচটিতে এডাম পেজকে হারিয়ে ক্রিস জেরিকো চ্যাম্পিয়নশিপটি জিতে নেন।   রাজত্ব  থাম্ব|ডানে_উপরে|বর্তমান চ্যাম্পিয়ন জন মোক্সলি|alt=  , , সময় অনুযায়ী এ পর্যন্ত দুইবার চ্যাম্পিয়নশিপ পরিবর্তন হয়েছে। ক্রিস জেরিকো প্রথমবার চ্যাম্পিয়নশিপটি জিতেছিলেন। জন মোক্সলি বর্তমান চ্যাম্পিয়ন। ফেব্রুয়ারি ২৯, ২০২০ সালে এইডাব্লিউ রেভুলিউশন, শিকাগোতে জেরিকোকে হারিয়ে তিনি চ্যাম্পিয়নশিপটি জিতে নেন।   তথ্যসূত্র    বহিঃসংযোগ   Official AEW World Championship Title History  বিষয়শ্রেণী:অল এলিট রেসলিং বিষয়শ্রেণী:অল এলিট রেসলিং শিরোপা
মকসুদ ইবনে আজিজ লামা বাংলাদেশের সিলেট জেলার একজন রাজনীতিবিদ। তিনি ১৯৮৮ সালের চতুর্থ জাতীয় সংসদ নির্বাচনে ও ১৯৯১ সালের পঞ্চম জাতীয় সংসদ নির্বাচনে জাতীয় পার্টির হয়ে ২৩০নং আসন সিলেট-২ (বিশ্বনাথ, ওসমানী নগর ও বালাগঞ্জ) থেকে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  মকসুদ ইবনে আজিজ লামা সিলেট জেলায় জন্মগ্রহণ করেন।   রাজনৈতিক ও কর্মজীবন  মকসুদ ইবনে আজিজ লামা সি‌লেট জেলা ছাত্রলী‌গের প্র‌তিষ্টাতা সাধারণ সম্পাদক ছি‌লেন। মু‌ক্তিযু‌দ্ধে তার র‌য়ে‌ছে অবদান। ছিলেন জাতীয় পার্টির সাধারণ সম্পাদক। ১৯৮৮ সালের চতুর্থ জাতীয় সংসদ নির্বাচনে ও ১৯৯১ সালের পঞ্চম জাতীয় সংসদ নির্বাচনে জাতীয় পার্টির হয়ে ২৩০নং আসন সিলেট-২ (বিশ্বনাথ, ওসমানী নগর ও বালাগঞ্জ) থেকে সংসদ সদস্য নির্বাচিত হয়েছিলেন। তিনি মুক্তিযুদ্ধ বিষয়ক স্মারক ‘স্বাধীনতা আমার বড় প্রিয় স্বাধীনতা’ রচনা করে প্রশংসিত হন।   ব্যক্তিগত জীবন  মকসুদ ইবনে আজিজ লামা বর্তমানে তিনি লন্ডন প্রবাসী।   আরও দেখুন    চতুর্থ জাতীয় সংসদ সদস্যদের তালিকা (১৯৮৮)  পঞ্চম জাতীয় সংসদ সদস্যদের তালিকা (১৯৯১) সিলেট-২  পঞ্চম জাতীয় সংসদ নির্বাচন, ১৯৯১  চতুর্থ জাতীয় সংসদ নির্বাচন, ১৯৮৮   তথ্যসূত্র    বহিঃসংযোগ    চতুর্থ জাতীয় সংসদ সদস্যদের তালিকা (১৯৮৮)  -জাতীয় সংসদ   পঞ্চম জাতীয় সংসদ সদস্যদের তালিকা (১৯৯১)  -জাতীয় সংসদ  বিষয়শ্রেণী:সিলেট জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:জীবিত ব্যক্তি বিষয়শ্রেণী:সিলেট জেলার ব্যক্তি
This template simulates decimal-alignment for a table cell by splitting a decimal number to place integer and fractional portions into two separate cells and minimizing the space between those cells. See Help:Table#Decimal point alignment for more information.   Usage  This template requires a single un-named parameter: the value to format.  An optional named  parameter can be used to pass a CSS style string to apply to the cell or the text in it. The semicolon at the end of this string is optional. NB: do not quote this string (FIXME!). You can use wiki-markup or HTML tags to format the text, but you must separately format the integer and decimal parts independently and there is no way to format the decimal-point itself using these methods.   Examples   Wiki source Rendered result{| class="wikitable sortable" ! Example # ! colspan=2 | Aligned ! Plain |- | 1 | {{decimal cell|10}} | 10 |- | 2 | {{decimal cell|12345}} | 12345 |- | 3 | {{decimal cell|.1234}} | .1234 |- | 4 | {{decimal cell|style=background:#ffffcc|10.}} | style="background:#ffffcc" | 10. |- | 5 | {{decimal cell|style=text-decoration: underline|10.2}} | style="text-decoration: underline" | 10.2 |- | 6 | {{decimal cell|<u>1</u>.<u>2</u>345}} | <u>1</u>.<u>2</u>345 |- | 7 | colspan=2 | 123 | 123 |} Example # Aligned Plain 1  10 2  12345 3  .1234 4  10. 5  10.2 6  1.2345 7 123 123  Other examples:  Help:Table#Decimal point alignment  List of countries by level of military equipment#List  See also Template:Decimal-align, similar template that uses <span> elements instead of separate cells, and can wrap wikitext (including multiple table cells).
কালাভাই রাইজিভাই দাভি একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসাবে ২০১৭ সালের গুজরাত বিধানসভা নির্বাচনে কাপদভঞ্জ আসন থেকে গুজরাতের বিধানসভায় নির্বাচিত হন। My NetaEx-BJP min Bimal Shah set to join Cong todayMatar, Nadiad, Mehmedabad, Mahudha, Thasra And Kapadvanj Election 2017 Winners: Congress, BJP Retain Seats in Kheda District   তথ্যসূত্র   বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:গুজরাতের ভারতীয় জনতা পার্টির রাজনীতিবিদ বিষয়শ্রেণী:গুজরাত বিধানসভার সদস্য বিষয়শ্রেণী:গুজরাত বিধানসভার সদস্য ২০১৭-২০২২
thumb| ম্যালথাসের তত্ত্ব () একটি জনসংখ্যা বিষয়ক তত্ত্ব যার প্রস্তাব হলো খাদ্যশস্যের উৎপাদন যখন গাণিতিক হারে বৃদ্ধি পায় তখন জনসংখ্যা বৃদ্ধি পায় জ্যামিতিক হারে। ইংরেজ অর্থনীতিবিদ টমাস রবার্ট ম্যালথাস উনিশ শতকের প্রথমভাগে এই তত্ত্ব প্রচার করেন। এই তত্ত্ব অনুসারে স্বাভাবিক নিয়মে জনসংখ্যা বৃদ্ধি পেলে খাদ্যসংকট এমনকী দুর্ভিক্ষ অবশ্যম্ভাবী। এই কারণে ম্যালথাস মনে করতেন যে দুর্ভিক্ষ প্রতিরোধের জন্য জন্ম নিয়ন্ত্রণ অপরিহার্য। জন্ম নিয়ন্ত্রণ করা না-গেলে দুর্ভিক্ষের কারণে মানুষ মারা পড়বে এবং এভাবেই জনসংখ্যা উল্লেখযোগ্যভাবে হ্রাস পাবে।Malthus' Theory of Population Growth  ১৭৯৮ খ্রিস্টাব্দে ম্যালথাস তাঁর অ্যান এসে অন দি প্রিন্সিপ্ল অব পপলেশান (ইং: An Essay on the Principle of Population) প্রকাশ করেন। এই গ্রন্থে তিনি লেখেন:  তথ্যসূত্র  বিষয়শ্রেণী:শক্তির অর্থশাস্ত্র বিষয়শ্রেণী:মানবীয় ভূগোল বিষয়শ্রেণী:সামষ্টিক অর্থনৈতিক তত্ত্ব বিষয়শ্রেণী:ইতিহাসের তত্ত্ব বিষয়শ্রেণী:দুর্যোগ প্রস্তুতি বিষয়শ্রেণী:অতিরিক্ত জনসংখ্যা
রাইজিং স্টার একাডেমি মার্কিন যুক্তরাষ্ট্রের নিউ জার্সি অঙ্গরাজ্যের ইউনিয়ন সিটিতে অবস্থিত একটি বেসরকারি ইসলামিক শিক্ষাপ্রতিষ্ঠান। ২০০৯ সালে প্রতিষ্ঠানটি  প্রতিষ্ঠিত হয়। এটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষার্থীদের পাঠদান করায়।Cusido, Carmen.  ২০১৫–১৬ শিক্ষাবর্ষ হিসাবে, বিদ্যালয়ে শিক্ষার্থী-শিক্ষকের অনুপাত ৮.৭:১ এবং এতে ১৯৬ জন শিক্ষার্থী (প্রাক কিন্ডারগার্টেন আরও ১৪ জন) এবং ২২ জন শ্রেণিকক্ষের শিক্ষক (একটি এফটিই ভিত্তিতে) ছিল। বিদ্যালয়ের শিক্ষার্থীদের ৯৬.৪% শ্বেতাঙ্গ, ২.০% হিস্পানিক এবং ১.৫% কৃষ্ণাঙ্গ ছিল।School data for Rising Star Academy , National Center for Education Statistics.   ইতিহাস  ২০০৯ সালের সেপ্টেম্বরে রাইজিং স্টার একাডেমিটি  নর্থ হাডসন ইসলামিক এডুকেশনাল সেন্টার  দ্বারা প্রতিষ্ঠিত করা হয়। ১৯৯২ সালে ইউনিয়ন সিটিতে একটি সুন্নি মুসলিম মসজিদ  প্রতিষ্ঠিত করা হয়। মসজিদের ২,০০০ সদস্য মণ্ডলীতে ক্যাথলিক ধর্মের মতো অন্যান্য ধর্ম থেকে প্রায় ৫০০ লাতিনো ধর্মান্তরিত ব্যক্তি অন্তর্ভুক্ত।  ২০১৬ সালের মে মাসে স্কুলটি  প্রাথমিক ও মাধ্যমিক বিদ্যালয় সম্পর্কিত মিডল স্টেটস অ্যাসোসিয়েশন অফ কলেজস অ্যান্ড স্কুলস  সংগঠন থেকে স্বীকৃতি পেয়েছে।http://www.rsanj.org/rsa/About%20Us/Middle%20States%20Accreditation/, Rising Star Academy, May 2, 2016. স্বীকৃতিটি সাত বছর মেয়াদী ছিল সেটা ২০১৬ সালের ডিসেম্বর পর্যন্ত কার্যকর ছিল।Rising Star Academy, Middle States Association of Colleges and Schools Commissions on Elementary and Secondary Schools.   তথ্যসূত্র    বহিঃসংযোগ   রাইজিং স্টার একাডেমির ওয়েবসাইট  "রাইজিং স্টার একাডেমি"। বেসরকারী স্কুল পর্যালোচনা।  বিষয়শ্রেণী:২০০৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:মার্কিন যুক্তরাষ্ট্রের ইসলামি শিক্ষাপ্রতিষ্ঠান বিষয়শ্রেণী:নিউ জার্সির মাদ্রাসা
ফ্রান্সিস্কো রোমান আলারকোন সুয়ারেজ (; জন্ম:২১ এপ্রিল ১৯৯২), সাধারণভাবে ইস্কো নামে পরিচিত (), হলেন স্পেনের একজন পেশাদার ফুটবলার, যিনি স্পেনীয় ফুটবলের শীর্ষ স্তর লা লিগার ক্লাব সেভিয়ার হয়ে একজন আক্রমণাত্মক মধ্যমাঠের খেলোয়াড় হিসেবে খেলেন। তিনি বর্তমানে বিশ্বের সেরা আক্রমণাত্মক মধ্যমাঠের খেলোয়াড়দের মধ্যে অন্যতম।  তিনি তার পেশাদার ক্যারিয়ার ভালেনসিয়ায় খেলার মাধ্যমে শুরু করেন, যেখানে তিনি প্রধানত ভালেনসিয়া সংরক্ষিত দলে খেলতেন। তিনি ভালেনসিয়া হতে ২০১১ সালে, মালাগায় যোগদান করেন। মালাগায় তার অসাধারণ খেলার মাধ্যমে তিনি ২০১২ সালে গোল্ডেন বয় পুরস্কার জয়লাভ করেন। তিনি ২ মৌসুম অতিবাহিত করেন। অতঃপর ২০১৩ সালে রিয়াল মাদ্রিদের সাথে তিনি ৩০ মিলিয়ন ইউরোর বিনিময়ে চুক্তিবদ্ধ হন।  ইস্কো স্পেনে বিভিন্ন যুব পর্যায়ে খেলেছেন। তিনি ২০১২ গ্রীষ্মকালীন অলিম্পিকে স্পেনের প্রতিনিধিত্ব করেছেন। ২০১৩ সালে তার আন্তর্জাতিক পর্যায়ে স্পেন জাতীয় দলে অভিষেক হয়।  200px|থাম্ব|ডান|২০১৫ সালে রিয়াল মাদ্রিদের হয়ে খেলছেন ইস্কো।   কর্মজীবন পরিসংখ্যান   আন্তর্জাতিক    স্পেন জাতীয় দল বছর উপস্থিতি গোল ২০১৩ ২ ০ ২০১৪ ৪ ১ ২০১৫ ৬ ০ ২০১৬ ৫ ১ ২০১৭ ৮ ৫ ২০১৮ ৬ ৪ সর্বমোট ৩১ ১১   সম্মাননা   ক্লাব  রিয়াল মাদ্রিদ  লা লিগা: ২০১৬–১৭  কোপা দেল রে: ২০১৩–১৪  স্পেনীয় সুপার কাপ: ২০১৭  উয়েফা চ্যাম্পিয়নস লিগ: ২০১৩–১৪, ২০১৫–১৬, ২০১৬–১৭  উয়েফা সুপার কাপ: ২০১৪, ২০১৬, ২০১৭  ফিফা ক্লাব বিশ্বকাপ: ২০১৪, ২০১৬, ২০১৭   আন্তর্জাতিক   উয়েফা ইউরোপীয় অনূর্ধ্ব-২১ চ্যাম্পিয়নশিপ: ২০১৩  ফিফা অনূর্ধ্ব-২১ বিশ্বকাপ: তৃতীয় স্থান ২০০৯   ব্যক্তিগত   গোল্ডেন বয় পুরস্কার: ২০১২  লা লিগা শত্রুবূহ্যভেদ খেলোয়াড়: ২০১২  উয়েফা ইউরোপীয় অনূর্ধ্ব-২১ চ্যাম্পিয়নশিপ ব্রোঞ্জ বুট: ২০১৩  উয়েফা ইউরোপীয় অনূর্ধ্ব-২১ চ্যাম্পিয়নশিপ টুর্নামেন্টের সেরা দল: ২০১৩  ত্রোফেও ব্রাভো: ২০১৩  উয়েফা চ্যাম্পিয়নস লিগ মৌসুমের সেরা দল: ২০১৬–১৭  ফিফপ্রো বিশ্ব একাদশ ২য় দল: ২০১৭  ফিফপ্রো বিশ্ব একাদশ ৫ম দল: ২০১৩   তথ্যসূত্র    বহিঃসংযোগ    রিয়াল মাদ্রিদের অফিসিয়াল ওয়েবসাইটে ইস্কো    সাইবারচে-এ ইস্কো       হুস্কোরড.কমে ইস্কো  বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:ভালেনসিয়া ফুটবল ক্লাবের খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:মালাগা ফুটবল ক্লাবের খেলোয়াড় বিষয়শ্রেণী:ভালেনসিয়া ফুটবল ক্লাব মেস্তায়ার খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-২৩ আন্তর্জাতিক ফুটবলার বিষয়শ্রেণী:স্পেনের অলিম্পিক ফুটবলার বিষয়শ্রেণী:গোল্ডেন বয় বিজয়ী বিষয়শ্রেণী:রিয়াল বেতিসের খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
থায়ামিন বা ভিটামিন বি১ (), হচ্ছে ভিটামিন বি কমপ্লেক্সের অন্তর্ভুক্ত।  থায়ামিন হলো প্রথম আবিষ্কৃত পানিতে দ্রবণীয় ভিটামিন সকল প্রাণীর জন্য থায়ামিন অত্যাবশ্যকীয় হলেও শুধু ব্যাকটেরিয়া,ছত্রাক ও উদ্ভিদে থায়ামিন তৈরি হয়, তাই মানুষ ও অন্যান্য প্রাণীকে খাবারের মাধ্যমে এই ভিটামিন গ্রহণ করতে হয়। এর অভাবে বেরিবেরি,অপটিক নিউরাইটিস,ভারনিকে করসাকফ সিনড্রোম হতে পারে।Butterworth RF. Thiamin. In: Shils ME, Shike M, Ross AC, Caballero B, Cousins RJ, editors. Modern Nutrition in Health and Disease, 10th ed. Baltimore: Lippincott Williams & Wilkins; 2006.Spinazzi M, Angelini C, Patrini C. Subacute sensory ataxia and optic neuropathy with thiamine deficiency. Nature Reviews Neurology. 2010;6:288-93 ভিটামিন বি১ সমৃদ্ধ খাবারগুলো হলো ঢেঁকি ছাঁটা চাল,মটর, শিম ইত্যাদি।   thumb|A 3D representation of the TPP riboswitch with thiamine bound  ডায়াবেটিসে আক্রান্ত ব্যক্তিদের থায়ামিনের অভাব দেখা দেয় ফলে এর অভাবঘটিত নানা জটিলতা সৃষ্টি হয়।Diabetes problems 'vitamin link', BBC News, 7 August 2007  শারীরবৃত্তীয় কাজ থায়ামিন থেকে গুরুত্বপূর্ণ কোএনজাইম থায়ামিন পাইরোফসফেট (TPP) তৈরী হয়।  TPP নিম্নলিখিত কাজে গুরুত্বপূর্ণ ভূমিকা পালন করে: গ্লাইকোলাইসিস ও ক্রেবস চক্রের মাঝে যে অক্সিডেটিভ ডিকার্বক্সিলেশন বিক্রিয়া সংঘটিত হয়, তাতে TPP কোএনজাইম হিসেবে পাইরুভেট ডিহাইড্রোজিনেজ উৎসেচকের সাহায্য করে। ক্রেবস চক্রে TPP কোএনজাইম হিসেবে আলফা-কিটোগ্লুটারেট ডিহাইড্রোজিনেজ উৎসেচকের সাহায্য করে। HMP শান্টে TPP কোএনজাইম হিসেবে ট্রান্সকিটোলেজ উৎসেচকের সাহায্য করে। স্নায়ুর মধ্য দিয়ে ক্রিয়াবিভবের সঞ্চালনে TPP গুরুত্বপূর্ণ।  বিভিন্ন শাখাযুক্ত শৃঙ্খলবিশিষ্ট অ্যামিনো অ্যাসিড-এর (যেমন লিউসিন, আইসোলিউসিন, ভ্যালিন) পরিবর্তন করে কিটো অ্যাসিড উৎপাদনে সাহায্য করে। খাদ্য উৎস বিভিন্ন ডাল, তৈলবীজ, বাদাম ও ইস্ট থেকে ভিটামিন বি১ পাওয়া যায়। বীজের সবচেয়ে বাইরের স্তরে এর আধিক্য অনেক। এছাড়া শূকরের মাংস, যকৃৎ ও দুধ থেকেও পাওয়া যায়। পালিশ করা চাল থেকে তৈরী ভাত বা মুড়ি বেশি খেলে থায়ামিন এর ঘাটতি দেখা দেয়।  প্রাপ্তবয়স্কদের প্রতিদিনের খাবারে ১-১.৫ মিলিগ্রাম থায়ামিন থাকা আবশ্যিক। শিশুদের জন্য ০.৭-১.২ মিলিগ্রাম থায়ামিন থাকা আবশ্যিক। গর্ভে সন্তান ধারণকারী মায়েদের জন্য মাত্রাটা কিছুটা বৃদ্ধি করা হয়। ঘাটতিজনিত রোগ  বেরিবেরি ছাড়াও: পাইরুভিক অ্যাসিড আধিক্য জনিত সমস্যা  পলিনিউরাইটিস স্নায়বিক সমস্যা  ওয়ের্নিক-কোর্সাকোফ ব্যাধি  তথ্যসূত্র  বহিঃসংযোগ  "Thiamine"   "Branched-Chain Amino Acid Metabolism" at ncbi.nlm.nih.gov  Thiamin deficiency in poultry   Type of vitamin B1 could treat common cause of blindness  Thiamin bound to proteins in the PDB  বিষয়শ্রেণী:ভিটামিন বি বিষয়শ্রেণী:কো-এনজাইম বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ বিষয়শ্রেণী:ক্যাটায়ন
গিনজবার্গ স্কাইস্ক্র্যাপার বা জিঞ্জবার্গ হাউস হল একটি ১২-তলা, ৬৭.৫-মিটার, কিয়েভের ২০ শতকের ধ্বংসপ্রাপ্ত "স্কাইস্ক্র্যাপার"। এটি ইতিহাসে " ইউক্রেনের প্রথম আকাশচুম্বী অট্টালিকা।" এটি ১৯১২ সালে শেষ হয়েছিল এবং ১৯৪১ সালে ধ্বংস হয়েছিল।   ইতিহাস  বাড়িটি ১৯১০-১৯১২ সালের মধ্যে নির্মিত হয়েছিল। এটি একটি রাজস্ব হাউস হিসাবে ব্যবহৃত হয়. আকাশচুম্বী ভবনটিতে ৯৪টি অ্যাপার্টমেন্ট ছিল, যার মধ্যে সবচেয়ে বড়টিতে ১১টি কক্ষ ছিল। মোট প্রায় ৫০০ রুম ছিল।   গিন্সবার্গের বিল্ডিংয়ের প্রথম তলায় একটি শপিং সেন্টার ছিল। বিল্ডিংটিতে একটি টাওয়ার ছিল, যেখান থেকে কিইভের প্যানোরামাগুলি খোলা হয়েছিল।  ১৯১৩ সালের শরত্কালে, শিল্পী ওলেক্সান্ডার মুরাশকো "আকাশচুম্বী" এর ১২ তলায় "ওলেক্সান্ডার মুরাশকোর আর্ট স্টুডিও" খোলেন, যেখানে প্রায় ১০০ জন একই সময়ে অধ্যয়ন করেছিলেন। ছবি আঁকার পাশাপাশি শিল্পের ইতিহাস ও দর্শনের ওপর বক্তৃতা দেওয়া হয়। স্টুডিওটি ১৯১৭ সাল পর্যন্ত বিদ্যমান ছিল   ১৯১৮ সালের এপ্রিলে, ইউক্রেনীয় গণপ্রজাতন্ত্রের ফরাসি সামরিক মিশন, ৬ জন অফিসার নিয়ে গঠিত, এই বিল্ডিংটিতে রাখা হয়েছিল।   এটি ১৯৪১ সালে পশ্চাদপসরণকারী সোভিয়েত বাহিনীর দ্বারা উড়িয়ে দেওয়া হয়েছিল ( রাশিয়াতে জার্মান আক্রমণের পরে)।   ২৪ সেপ্টেম্বর, ১৯৪১-এ ইউএসএসআর-এর NKVD-এর সৈন্যরা বিল্ডিংটি উড়িয়ে দিয়েছিল এবং 1950-এর দশকের গোড়ার দিকে সম্পূর্ণরূপে ধ্বংস হয়ে গিয়েছিল, যখন ভবনটির ভিত্তি চূড়ান্তভাবে ভেঙে ফেলা হয়েছিল।   ১৯৫৪-১৯৬১ সালে, মস্কো হোটেল (২০০১ সাল থেকে, হোটেল ইউক্রেন ) গিনজবার্গ হাউসের জায়গায় নির্মিত হয়েছিল।  বিল্ডিংটি ১৯২৯ সালে পরীক্ষামূলক সোভিয়েত চলচ্চিত্র " ম্যান উইথ এ মুভি ক্যামেরা " এর চিত্রগ্রহণে ব্যবহৃত হয়েছিল, যেখানে টাওয়ার এবং আকাশচুম্বী ভবনের অভ্যন্তরীণ প্রাঙ্গণটির শুটিং করা হয়েছিল।   গ্যালারি    তথ্যসূত্র   বিষয়শ্রেণী:১৯১২-এ নির্মি‌ত ভবন বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:কিয়েভের ভবন বিষয়শ্রেণী:ইউক্রেনের গগনচুম্বী অট্টালিকা বিষয়শ্রেণী:কিয়েভের প্রাক্তন ভবন ও স্থাপনা